اؤتن ایل ۸۴و سؤزده اۆست سویه‌لی اولماق اۆزره ۱۱۴۰ تروریست ضررسیزلشدیریلدی.
ایچ ایشلری باخانی یاردیمچیسی اسماعیل چاتاکلی مطبوعات کنفرانسین‌دا ۲۰۲۱ ایلینین بوتون ترور هؤرگوتلری اوچون خسران ایلی اولدوغونو، باش‌دا پ‌کاکا ترور هؤرگوتو اولماقلا بوتون ترور هؤرگوتلری اوچون بو ایل، ۲۰۲۱ ایلیندن داها پیس اولاجاغینی وورغولادی.
چاتاکلی تروریستلرله باغلی بونلاری دئییب:
"آرتیق بوش خیاللارین آرخاسینجا گئتمه‌یی بوراخین. ایللردیر بو هؤرگوتلرده بیر چوخ‌ حیات هدر اولدو، گلدیگیمیز نقطه اورتادادیر. پ‌کاکا ۴۰ ایلدیر سلاحلی عملیاتلار حیاتا گئچیریر. ایندی، داغلاردا ۱۵۶نین آلتینا دۆشموشدور. اونلار دا اؤز چوخورلارین‌دان چیخابیلمیرلر".
اؤتن ایل ائدیلن ۱۴۳ مین ۳۲۱ عملیات‌دا ۱۱۴۰ تروریستین ضررسیزلشدیریلدیگینی آچیقلایان چاتاکلی ضررسیزلشدیریله‌ن تروریستلردن ۸۴ونون سؤزده یوکسک سویه‌لی تروریست، ۱۱ینین قیرمیزی، ۲سینین گؤی، ۵ینین یاشیل، ۲۴ونون نارینجی، ۳۵ینین ده بوز لیستده‌کی تروریستلرین اولدوغونو سؤیله‌دی.
چاتاکلی، ۲۰۲۱.جی ایلده ۲۰۰ ترور هؤرگوتو عضوونون اقناع ائدیله‌رک داغدان ائندیریلیب تسلیم اولدوغونو، هؤرگوتون یوردایچی تروریست ساییسینین دا ۱۵۶نین آلتینا دۆشدوگونو ایفاده ائتدی.
